  Туспуктэм: Руслан Нуриахметов Майя Бывальцева Егитъёсын ужан политикаез азинтон понна Удмуртия 153 миллион манет басьтоз. Субсидиез Егитъёсын ужанъя федерал агентстволэн «Регион для молодых» вожвылъяськонэзлы йылпумъянъёсъя висъялозы. Со сярысь элькунлэн тӧроез Александр Бречалов «Удмуртия» телеканаллэн (16+) эфираз вераз. « Со субсидилы луыса элькунын егитъёсын ужанъя вить центръёс кылдозы: Ижкарын, Глазкарын, Сарапулын, Воткаын но Можгаын. Со сяна, егитъёс понна туж трос ужрадъёс ортчозы, нош егитъёсын ужанъя кун политика удысысь ӧнерчиос понна дышетон программаос радъяськозы » Александр Бречалов, Удмуртилэн тӧроез Тодэ вайытом, азьвылгес Удмуртиысь 16 ӵектосъёс Егитъёсын ужанъя федерал агентстволэн грантъёсъя вожвылъяськоназ вормизы. Тегъёс: Удмуртия егитъёс коньдон  